Um dagin, mentanarnáttina 5. juni 2009 klokkan 13: 00, lýsir 100 ára haldið hjá Tórshavnar kommunu við tiltakinum’ Súkklurnar fram’. Tiltakið er alment og ókeypis. Ikki er neyðugt at tekna seg. Bara møta frammanfyri ítróttarhøllini á Hálsi. Har fara Tróndur Simonsen, ið hevur Súkkluhandilin í Sundum, og Gunnar Dahl-Olsen, venjari hjá Tórshavnar Súkklufelag, at leggja lag á, hvussu ein súkkla skal haldast. Síðani verður súkklað oman eftir R. C. Effersøesgøtu, Bøkjarabrekku, oman í Fransabrekkuna, niðan eftir Dr. Jacobsensgøtu, út eftir J. C. Svabosgøtu, eftir Velbastaðvegnum og vit enda í túninum á Tekniska skúla, har ein leskur fæst. Hetta er sami teinur, sum Landsverkfrøðingurin filmaði í 1977 og sum SIC fer at seta tónleik til á Tjóðpallinum í Meiarínum somu mentanarnátt, á midnátt. Málbólkurin er tey, sum eiga eina súkklu. Og serliga tey, sum súkkla til arbeiðis um summarið. Endamálið er at prógva, at tað ber til at súkkla mitt í Havn. Harafturat sleppa súkklarar í Havn at vísa andlit–í flokki.